घर के आसपास मौजूद पिस्सुओं को मारना पिस्सुओं को रोकने के लिए पालतू जानवर की देखभाल करना पिस्सू स्प्रे बनाना
पिस्सू, अंडे और लार्वा आपके घर में हर जगह मौजूद हो सकते हैं, और उनसे छुटकारा पाने का सबसे अच्छा तरीका है कि सब कुछ धो लें। लॉन्ड्री में लिनन और बिस्तर, तौलिए, पर्दे, कपड़े, खिलौने तथा पालतू जानवर के बिस्तर और मैट शामिल हैं। इन सभी को वाशिंग मशीन में गर्म पानी से धो लें। जब लॉन्ड्री को सुखाने की बारी है, तो वाशिंग मशीन में टेम्परेचर सबसे अधिक पर सेट करें ताकि पिस्सू, अंडे और लार्वा मर सकें। वस्तुओं के अंदर मौजूद पिस्सू अंडे और लार्वा को हटाने का एक और प्रभावी तरीका वैक्यूमिंग (vacuuming) है। हर कोने तथा किनारों तक वैक्यूम को पहुँचाने के लिए वैक्यूम के नोज़ल तथा अन्य अटैचमेंट का इस्तेमाल करें। वैक्यूम करने के बाद वैक्यूम बैग को फेंक दें। घर की सभी चीज़ों को वैक्यूम करें, जैसे:  कार्पेट फर्नीचर बिस्तरें फर्श हार्डवुड फ्लोर के बीच वाली दरारें दीवारें चीज़ों को धोने तथा वैक्यूम करने के बाद, घर पर तैयार किए गए लेमन पिस्सू स्प्रे से अपने पूरे घर को स्प्रे करें। फर्नीचर, पर्दे तथा उन क्षेत्रों पर विशेष ध्यान दें जहां आपके पालतू जानवर समय बिताते हैं।  पहले सप्ताह में, घर को सुबह और शाम स्प्रे करें। पिस्सू का खात्मा होने के बाद, उन्हें वापस आने से रोकने के लिए कुछ दिनों के अंतराल में घर को स्प्रे करना जारी रखें।  लेमन पिस्सू स्प्रे का इस्तेमाल कहां और कितना करना है, यह तय करने में विचारशील रहें, क्योंकि नींबू के छिलकों में मौजूद घटक जानवरों द्वारा निगले जाने पर विषैले साबित हो सकते हैं। स्प्रे करने वाले क्षेत्रों या विशेष रूप से उन वस्तुओं पर स्प्रे करना सीमित करें या टालें जो आपके पालतू जानवर चाट या चबा सकते हैं। अक्सर नींबू के जूस का इस्तेमाल दाग निकालने वाली सामग्री के तौर पर किया जाता है, इसलिए इस स्प्रे का  इस्तेमाल फर्नीचर या पर्दों के छिपे हुए हिस्से पर करके रंग-स्थिरता परीक्षण करना उचित रहेगा। यदि फर्नीचर तथा पर्दे के इन हिस्सों में नींबू के जूस का छिड़काव करने पर रंग नहीं उतरता है, तो पर्याप्त मात्रा में स्प्रे करें। पिस्सू कई बाहरी क्षेत्रों में विशेष रूप से नम और छाया वाली स्थानों में जैसे लंबी घास, झाड़ियाँ, पेड़ और पत्तियों में भी पनपते हैं। अपने लेमन पिस्सू स्प्रे को उन क्षेत्रों में स्प्रे करें जो पिस्सू पसंद कर सकते हैं, तथा विशेष रूप से घर के प्रवेश द्वार के पास और जहां पालतू जानवर या लोग खेलते हैं। अपने आंगन को साफ़ सुधरा रखकर, आसपास के घास की छँटाई करके, तथा दरवाज़े और खिड़की के आसपास झाड़ियों को न बढ़ने देकर आप पिस्सुओं को पनपने से रोक सकते हैं। इस कार्य के लिए आपको एक पिस्सू निकालने वाली कंघी, साबुन वाले पानी से भरी बाल्टी, तथा घर पर बनाया गया पिस्सू स्प्रे की आवश्यकता होगी। जब संभव हो, अपने पालतू जानवरों के फर की पिस्सू कंघी (flea comb) की मदद से कंघी करें ताकि अंडे और लार्वा फर के अंदर से गिर जाएं।  पालतू जानवर के सिर तथा कान के नजदीकी फर पर थोड़ी मात्रा में पिस्सू स्प्रे छिड़के। फर के उस हिस्से में पिस्सू कंघी की मदद से कंघी करें, जैसे-जैसे आप फर पर कंघी करेंगे, फर में मौजूद पिस्सू निकलते जाएंगे। जब भी आप कंघी में पिस्सू देखते हैं तो साबुन के पानी में कंघी को घुमाते हुए साफ़ करें।  पालतू जानवर के सिर से लेकर पूँछ तक फर के छोटे हिस्सों पर स्प्रे करते हुए, कंघी करते जाएं। जब आप पूंछ वाले हिस्से पर पहुँचेंगे, तो स्प्रे करना तथा कंघी करना दोहराते रहें। स्प्रे और कंघी करने के बाद जो पिस्सू बच जाते हैं, उनसे छुटकारा पाने के लिए उस क्षेत्र को पानी से साफ़ करें। यदि आपने पालतू जानवरों की कंघी घर के अंदर की है, तो पूरे क्षेत्र को अच्छे से वैक्यूम करें। जब तक सारे पिस्सू मर नहीं जाते, इन चरणों को प्रतिदिन दोहराते रहें। सिट्रस में जो घटक कीटों को मारने में मदद करते हैं वह कुत्तों और बिल्लियों सहित कई जानवरों के लिए विषैले होते हैं। प्रतिदिन अपने पालतू जानवर के फर की कंघी करने के बाद, उनके फर में मौजूद अतिरिक्त पिस्सू स्प्रे को निकालने के लिए शैंपू लगाकर उन्हें नहलाएँ। लिमोनेन (Limonene) पशुओं के जिगर (liver) को क्षति पहुँचा सकता है, लेकिन यह केवल खट्टे फलों के छिलके में पाया जाता है। नींबू का रस अपने पालतू जानवर के लिए विषाक्त नहीं है, लेकिन लेमन पिस्सू स्प्रे का इस्तेमाल अपने पालतू जानवरों पर करते समय सावधानी बरतना जरूरी है। जब आपके पालतू जानवर पर पिस्सू पनपते हैं, तो उनके इलाज के साथ-साथ उनके संपर्क में आने वाली हर चीज़ को भी साफ़ करना आवश्यक होता है। इसमें उनके बेड, कंबल, बिस्तर, गालीचे या अन्य कपड़े शामिल हैं जहां आपके पालतू जानवर समय बिताते हैं।  पूरे बिस्तरे पर लेमन पिस्सू स्प्रे का छिड़काव करें तथा उसे बाहर सूखने के लिए डाल दें। वॉशिंग मशीन के हॉट साइकल मोड में बिस्तर को धो लें तथा ड्रायर में भी हॉट साइकल पर ही ड्राय करें। यह सुनिश्चित करेगा कि पिस्सू नष्ट हो गए हैं तथा लेमन स्प्रे के सभी निशान हट गए हैं। आपके पालतू जानवर द्वारा इस्तेमाल किए जाने वाले खिलौने, बर्तन, तथा कटोरे को इकट्ठा कर लें। डिशवॉशर या सिंक में गर्म, साबुन के पानी से कटोरे और बर्तन धो लें। फैब्रिक से बने खिलौनों को बिस्तरे के साथ वॉशिंग मशीन में धो लें तथा अन्य खिलौनों को अपने हाथों से धो लें।  मशीन में टेनिस बॉल और सॉफ्ट टॉयज़ जैसे खिलौने धोए जा सकते हैं। अपने पालतू जानवर के खिलौने, या अन्य वस्तु जिन्हें वह चाट या निगल सकते हैं उनपर लेमन पिस्सू स्प्रे का छिड़काव न करें। घर पर लेमन पिस्सू स्प्रे बनाना बड़ा ही आसान है, तथा इस कार्य के लिए आपको अधिक सामग्री अथवा सामान की आवश्यकता नहीं होगी। हालांकि, आपको कई घंटों की आवश्यकता होगी, क्योंकि नींबू को रात भर पानी में रखना पड़ता है। आपको निम्नलिखित सामान की आवश्यकता होगी:  चाकू फोर्क ढक्कन वाला बड़ा बर्तन छलनी बड़ा कटोरा फनल बड़ी स्प्रे बोतल एक नींबू को 1/8 इंच की (लगभग 3 मिलीमीटर की मोटाई) चकतियों में काटें। इन चकतियों को बड़े बर्तन में रखें। फोर्क की मदद से नींबू के स्लाइस को दबाएं ताकि उसमें से जूस निकल आएं। सिट्रस फलों में सक्रिय घटक जो पिस्सू को रोकते और मारते हैं, वे फलों के छिलकों में पाए जाते हैं, और फलों को फोर्क के साथ दबाने से छिलकों को काटने में भी मदद मिलेगी। नींबू वाले बर्तन में पानी डालें। ढक्कन लगाएं, तथा पानी को मध्यम से तेज आँच पर उबलने दें। जब पानी उबलने लगेगा, तो आँच को मध्यम कर दें तथा 30 मिनट के लिए नींबू को पानी में उबलने दें। जब नींबू पानी में 30 मिनट के लिए उबल जाता है, तो बर्तन को स्टोव से उतार दें तथा इसे एक तरफ रख दें। नींबू को रात भर या लगभग आठ घंटे तक पानी में सोखने दें। जब नींबू का पानी ठंडा हो जाए और रात भर नींबू पानी में सोख जाएगा, तो नींबू को पानी से निकाल दें। एक कटोरे के ऊपर छलनी रखें तथा नींबू वाले पानी को छलनी में डाल दें। जब नींबू पानी को छान लिया है, तो छलनी में बचे नींबू को निकाल दें। नींबू वाले पानी के कटोरे में विनेगर डालें और अच्छे से मिलाएं। स्प्रे बोतल की मुंह पर फनल रखें, तथा मिश्रण को बोतल में डाल दें। स्प्रे वाले ढक्कन से बोतल को ढक दें ताकि स्प्रे करने में आसानी हो। हर बार स्प्रे करने से पहले मिश्रण को अच्छे से हिलाएं। इस रेसिपी में शुद्ध सफ़ेद विनेगर (distilled white vinegar) या एप्पल साइडर विनेगर (apple Cider vinegar) का इस्तेमाल करना उत्तम विचार है।
घर के सभी कपड़े धो लें: जिन वस्तुओं को आप नहीं धो सकते उसे वैक्यूम करें: फर्नीचर पर स्प्रे करें: घर के बाहर भी स्प्रे करें: अपने पालतू जानवर पर स्प्रे करके उनके फर की कंघी करें: पालतू जानवर पर पिस्सू स्प्रे करने के बाद उन्हें नहलाएँ: अपने पालतू जानवर के बिस्तर पर भी स्प्रे करें तथा उन्हें धो लें: सभी खिलौने तथा कटोरे को साफ़ करें: सामग्री तथा सामान इकट्ठा करें: नींबू को काटकर उसका जूस निकालें: नींबू के स्लाइस को पानी में उबालें: नींबू को पानी में डूबो कर रखें: नींबू वाले पानी को छान लें: स्प्रे बोतल में भरने से पहले नींबू वाले पानी में विनेगर मिलाएं:
https://www.wikihow.com/Make-a-Lemon-Flea-Spray https://www.wikihow.com/Make-a-Lemon-Flea-Spray https://www.wikihow.com/Make-a-Lemon-Flea-Spray
Killing Fleas Around the House Treating Pets for Fleas Making the Flea Spray